Ž

Ž abo ž (žet) je pismik rozšěrjeneho łaćonskeho alfabeta a 34. a posledni w hornjoserbskim alfabeće. Wón wobsteji ze zakładneho pismika Z a hóčki a reprezentuje konsonant, palatalizowany z. Jemu wotpowěduje w kyriliskim alfabeće pismik Ж.

Pismik dósta so kaž š w 15. lětstotku přez rěčne reformy Jana Husa do čěšćiny a wužiwa so dźensa nimo njeje a serbskeju rěčow tež w nimale wšěch druhich słowjanskich rěčach z łaćonskim alfabetom, nimo pólšćiny, hdźež so samsny zwuk přez Ż realizuje. Tež baltiskej rěči letišćina a litawšćina kaž tež njesłowjanskej estišćina (w požčonkach) a sewjerosamišćina jón wužiwaja. Zwjetša so we wšěch tutych rěčach jako /ʒ/ wurjekuje.

 Na ličakach 
Unicode wobsahuje Ž w bloku Latin Extended-A jako U+017D (wulki pismik) a U+017E (mały pismik). W HTML pisa so Ž jako &#381; a ž jako &#382; abo alternatiwnje jako &Zcaron; a &zcaron;.

 Wotkaz